Vandag kan jy vir die jeug 'n toekoms bied | Netwerk24
Deur Jan Odendaal, Stellenryk 08 Mei 2019 00:00
Die energie en oopkop-gesprekke, asook uitnemende optredes deur die jeug by die jongste Suidoosterfees gee moed aan die Suidpunt van Afrika.
Die galakonsert in die Kaapse stadsaal was 'n skouspel van Wes-Kaapse talent . . . 'n wêreldklas-aanbieding.
Irma Albers, feesdirekteur, en haar span, asook Niël Rademan en sy mede-aanbieder verdien 'n staande applous.
Ek het my op die Paasnaweek by die eerste Noord-Suid-0.13-rugbytoernooi verstom vir die seuns, ouers en onderwysers se passie, dissipline en goeie maniere. Besoekers uit Gauteng kon ook nie uitgepraat raak oor die gasvryheid nie.
Albei hierdie geleenthede gee skop en hoop vir vandag se verkiesing.
Ons stembriewe sal (kan) dit moontlik maak vir derduisende kinders en jongmense om in 'n toekomstige land met hoop met goeie, eerbare en energieke leiers te leef, leer en speel.
Almal weet vir wie om te stem – om dié wat ons jeug se toekoms beduiwel deur hulle onder meer deur 'n internasionaal minderwaardige onderwysstelsel te bly ontmagtig, die rug te keer.
Hierdie verleentheid en skande sit ons kinders steeds agter in die ry wat mededingende en vergelykbare lande de se vaardighede en kennis betref. Dit verneder die voorheen benadeelde jeug opnuut . . . en só bly hulle aan die agterspeen suig.